**Ministru kabineta noteikumu projekta “****Grozījums Ministru kabineta 2015 .gada 9. jūnija noteikumos Nr. 284 “Valsts pamatbudžeta programmas “Ekonomikas attīstības programma” finanšu līdzekļu izmantošanas kārtība””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Izstrādātā Ministru kabineta noteikumu projekta “Grozījums Ministru kabineta 2015. gada 9. jūnija noteikumos Nr. 284 “Valsts pamatbudžeta programmas “Ekonomikas attīstības programma” finanšu līdzekļu izmantošanas kārtība”” (turpmāk – noteikumu projekts) mērķis ir precizēt Valsts pamatbudžeta programmas “Ekonomikas attīstības programma” finanšu līdzekļu izmantošanas kārtību, nosakot, ka pieļaujamo izdevumu apmēru aprēķina ņemot vērā arī piešķirto valsts budžeta dotāciju no vispārējiem ieņēmumiem. Ministru kabineta noteikumu projekts stājas spēkā nākamajā dienā pēc tā izsludināšanas.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Noteikumu projekts izstrādāts pamatojoties uz Imigrācijas likuma 23. panta astoto daļu. 2. Likumā “Par valsts budžetu 2019. gadam” 29. un 30. pantā ir noteikti nosacījumi, kas attiecas uz darbībām ar resursiem no dotācijas no vispārējiem ieņēmumiem.3. Valsts kontroles revīzijas Nr. 2.4.1-27/2018 “Par Ekonomikas ministrijas 2018. gada pārskata sagatavošanas pareizību” ietvaros konstatētajiem rezultātiem, kas attiecas uz atbilstības jautājumu vai Ekonomikas ministrijai (turpmāk – EM) piešķirtais finansējums, finansējuma plānošana un izlietošana pamatbudžeta programmā “Ekonomikas attīstības programma” visos būtiskajos aspektos ir izlietots atbilstoši piešķiršanas mērķim un sasniedzot plānotos rezultātus, ievērojot tiesību aktus, kas uz to attiecas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar noteikumu projektu nepieciešams precizēt Valsts pamatbudžeta programmas “Ekonomikas attīstības programma” (turpmāk – EAP) finanšu līdzekļu izmantošanas kārtību, papildinot to ar norādi, ka pieļaujamo izdevumu apmēru aprēķina ņemot vērā arī piešķirto valsts budžeta dotāciju no vispārējiem ieņēmumiem. Šāda nepieciešamība izriet no līdzšinējās EM pieredzes, nodrošinot finanšu līdzekļu plānošanu, ņemot vērā, ka mājokļu garantiju programmas īstenošanai finansējums tiek piešķirts gan ar dotāciju no vispārējiem ieņēmumiem, gan izmantojot ārzemnieku veiktās iemaksas EAP termiņuzturēšanās atļauju saņemšanai. Piemēram, var salīdzināt Ministru kabineta 2019. gada 13. februāra rīkojumā Nr. 56 “Par pamatbudžeta programmas “Ekonomikas attīstības programma” finanšu līdzekļu izmantošanu” un Ministru kabineta 2018. gada 28. septembra rīkojumu Nr. 464 “Par rezerves kapitāla palielināšanu” noteikto finansējumu vienas un tās pašas mājokļu atbalsta programmas īstenošanai, ko nodrošina akciju sabiedrība “Attīstības finanšu institūcija Altum” (turpmāk – Altum).Valsts kontroles revīzijas Nr. 2.4.1-27/2018 “Par EM 2018. gada pārskata sagatavošanas pareizību” rezultātā jautājumā par finansējuma plānošanu un izlietošanu EAP tika sniegts atzinums[[1]](#footnote-1) ar iebildi, jo lai gan EM piešķirtais EAP finansējums visos būtiskajos aspektos ir izlietots atbilstoši piešķiršanas mērķim, sasniedzot plānotos rezultātus un ievērojot tiesību aktus, kas uz to attiecas, revīzijā konstatēti būtiski, bet ne visaptveroši trūkumi EAP finansējuma un aktivitāšu plānošanā un kontrolē. Tika norādīts, ka EAP plānošanā EM neievēro Ministru kabineta noteikumu[[2]](#footnote-2) nosacījumus par programmas maksimāli pieļaujamo izdevumu apmēru kārtējam saimnieciskajam gadam, plānojot EAP mērķu sasniegšanai finansējumu ne tikai no ieņēmumiem no termiņuzturēšanas atļaujām, bet arī – papildu valsts budžeta dotāciju. Ārzemnieku veikto iemaksu faktisko ieņēmumu apjoms svārstās robežās no 2 milj. *euro* līdz 3 milj. *euro*[[3]](#footnote-3), bet izdevumi mājokļu garantiju programmā katru gadu pieaug. Līdz ar to Valsts kontroles ieteikumā tika norādīts, ka EM jāveic pasākumi, lai nodrošinātu EAP finansējuma plānošanu atbilstoši normatīvajam aktam, saskaņojot programmas izdevumus ar programmas ieņēmumiem vai **pārskatot normatīvā akta nosacījumus**.Ir jāņem vērā to, ka jau vairāku gadu laikā likumā par valsts budžetu kārtējam gadam EAP ietvaros tiek paredzētas darbības ar resursiem no dotācijas no vispārējiem ieņēmumiem, galvenokārt, ar “Altum” starpniecību nodrošinot valsts galvojumus bankas aizdevumiem mājokļa iegādei vai būvniecībai (mājokļu garantiju programmas īstenošanu) un prioritāro pasākumu īstenošanai piešķirto finansējumu. Tas tiek īstenots tādēļ, ka ir nepieciešams nodrošināt šo būtisko pasākumu īstenošanas nepārtrauktību, ko nevar veikt periodiski pārskatot tikai pieejamos līdzekļus no ārvalstnieku veiktajiem maksājumiem. Ir jāuzsver, ka izmantošanai ir pieejami tikai tie EAP kontā ieskaitītie finanšu līdzekļi, kas saskaņā ar normatīvajos aktos uzturēšanās atļauju jomā noteiktajiem nosacījumiem[[4]](#footnote-4) ir uzskatāmi par neatmaksājamiem ārzemniekam vai viņa mantiniekam. Atbilstoši Ministru kabineta 2018. gada 20. februāra noteikumiem Nr. 95 “Noteikumi par valsts palīdzību dzīvojamās telpas iegādei vai būvniecībai” „Altum” īsteno Mājokļu garantiju programmu, kuras ietvaros mājokļu garantijas pieejamas: 1) ģimenēm ar bērniem (ņemot vērā normatīvajos aktos noteiktā finansējuma limita ietvaru, piemērojot multiplikatoru 4); 2) jaunajiem speciālistiem (aktivitātei rezervētā “Altum” pašu kapitāla ietvaros). Aktuālā situācijai ir tāda (saskaņā ar “Altum” sniegto informāciju), ka programmas pašreizējais finansējums atbalstam ģimenēm ar bērniem veido 21,8 milj. *euro*, programmas multiplikators 4 dod iespēju piešķirt mājokļu garantijas par kopējo summu 87,2 milj. *euro*. Atbilstoši programmas apguvei uz š.g. 30. jūniju, ģimenēm ar bērniem mājokļu būvniecībai vai iegādei kopā piešķirtas 11 799 mājokļu garantijas par kopējo summu 84,7 milj. *euro*. Līdz ar to vēl iespējams piešķirt galvojumus par 2,5 milj. *euro*. Raksturojot mājokļu garantiju piešķiršanas dinamiku, 2019. gada pirmajā pusgadā kopā piešķirtas 1 530 garantijas 12,2 milj. *euro* apmērā jeb vidēji mēnesī 255 garantijas aptuveni 2 milj. *euro* apmērā. Atbilstoši nekustamo īpašumu darījumu tirgus sezonalitātes tendencēm, piešķiršanas apjomi bija nedaudz zemāki gada pirmajā ceturksnī (ik mēnesi – 1,9 milj. *euro* apmērā). Vienlaikus, š.g. aprīlī piešķiršanas apjoms sasniedza 2,1 milj. *euro*, bet maijā – 2,4 milj. *euro*. Š.g. jūnijā, iespējams, saistībā ar svētku dienām, mēneša piešķiršanas apjoms atkal noslīdēja līdz 1,9 milj. *euro*. Balstoties uz pēdējo mēnešu tendencēm, ar esošo finansējumu – 2,5 milj. *euro* programmas darbību provizoriski iespējams nodrošināt līdz š.g. jūlijam vai, iespējams, līdz š.g. augustam. EM plānoto Ministru kabineta 2018. gada 20. februāra noteikumu Nr. 95 “Noteikumi par valsts palīdzību dzīvojamās telpas iegādei vai būvniecībai” grozījumu rezultātā, pieprasījums pēc mājokļu garantijām programmas ietvaros 2019. gada 2. pusgadā varētu pieaugt, mājokļu garantiju piešķiršanas apjomiem sasniedzot vidēji 2,3 līdz 2,4 milj. euro mēnesī.Ņemot vērā iedzīvotāju lielo interesi par valsts atbalsta saņemšanu mājokļa iegādei, ar Ministru kabineta 2019 .gada 13. februāra rīkojumu Nr. 56 “Par pamatbudžeta programmas “Ekonomikas attīstības programma” finanšu līdzekļu izmantošanu”[[5]](#footnote-5) tika piešķirti līdzekļi 2 809 590 *euro* apmērā, novirzot tam citu pašu ieņēmumu (no maksājumiem, kurus veic ārzemnieks pirmreizējas vai atkārtotas termiņuzturēšanās atļaujas saņemšanai) naudas līdzekļu atlikumu uz 2019. gada 1. janvāri, lai “Altum” turpinātu mājokļu atbalsta programmas īstenošanu**, kas ļautu piešķirt garantijas vēl aptuveni 1500 ģimenēm ar bērniem**. Tomēr papildu novirzītais **finansējums ir nepietiekams, lai pilnībā nodrošinātu mājokļu garantiju programmas nepārtrauktu īstenošanu.** To var rast tikai izmantojot valsts budžeta dotāciju no vispārējiem ieņēmumiem. Tāpēc jau vairākus gadus pēc kārtas faktiskais EAP finanšu avots ir ne tikai Ministru kabineta 2015. gada 9. jūnija noteikumos Nr. 284 “Valsts pamatbudžeta programmas “Ekonomikas attīstības programma” finanšu līdzekļu izmantošanas kārtība” 2. punktā minētie ārzemnieku ieskaitītie finanšu līdzekļi, bet arī dotācija no vispārējiem ieņēmumiem. Tādēļ EM ierosina precizēt noteikumus, papildinot tos un nosakot, ka pieļaujamo izdevumu apmēru aprēķina ņemot vērā arī piešķirto valsts budžeta dotāciju no vispārējiem ieņēmumiem.Ņemot vērā notiekošo likumprojekta “Par vidēja termiņa budžeta ietvaru 2020., 2021. un 2022. gadam” sagatavošanas procesu, pamatojoties uz Imigrācijas likuma 23. panta astoto daļu (kur noteikts, ka līdzekļu izmantošanas mērķus nosaka gadskārtējā valsts budžeta likumā, kā prioritāro izmantošanas mērķi norādot šīs budžeta programmas administrēšanas izdevumu segšanu), ievērojot likumā “Par valsts budžetu 2019. gadam” 30. pantā noteiktos nosacījumus, kas attiecas uz sistēmas administrēšanas izmaksu segšanu, nepieciešams nodrošināt ar administrēšanu saistīto funkciju nepārtrauktību un pēctecību vidējā termiņā. Tādēļ, saskaņā ar saņemto informāciju no Iekšlietu ministrijas un Valsts drošības dienesta, EM ierosina atbalstīt apropriāciju valsts budžeta uzturēšanas izdevumu transfertam no EAP 2022. gadā 210 000 *euro* apmērā, novirzot tam citu pašu ieņēmumu (maksājumi, kurus veic ārzemnieks, piesakoties termiņuzturēšanās atļaujas izsniegšanai) naudas līdzekļu atlikumu uz 2019. gada 1. janvāri, lai nodrošinātu sistēmas administrēšanas izmaksu segšanai nepieciešamo transferta pārskaitījumu uz Iekšlietu ministrijas valsts pamatbudžeta programmu 09.00.00 “Valsts drošības dienesta darbība”. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Iekšlietu ministrija, Valsts drošības dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts tieši neietekmē nevienu sabiedrības mērķgrupu, tas attiecas uz tā īstenošanā iesaistītajām valsts pārvaldes institūcijām – Ekonomikas ministriju, Iekšlietu ministriju, Pilsonības un migrācijas lietu pārvaldi un Valsts drošības dienestu. Noteikumu projekts pastarpināti var ietekmēt atsevišķas sabiedrības mērķgrupas, jo tas attiecas uz akciju sabiedrību “Attīstības finanšu institūcija Altum” un tās klientu loku, kuri līdz šim ir izmantojuši vai arī turpmāk potenciāli varētu izmantot mājokļu atbalsta programmu ģimenēm ar bērniem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tieši neietekmē tautsaimniecību. Tomēr ir jāņem vērā, ka saskaņā ar spēkā esošo regulējumu akciju sabiedrība “Attīstības finanšu institūcija Altum”” īsteno mājokļu garantiju programmu kopš 2015. gada, izmantojot kā valsts budžeta dotāciju no vispārējiem ieņēmumiem, tā arī EAP ārvalstnieku iemaksātos līdzekļus. Līdz 2019. gada 30. jūnijam mājokļu garantiju atbalsta programmā akciju sabiedrība “Attīstības finanšu institūcija Altum” ģimenēm ar bērniem mājokļu būvniecībai vai iegādei kopā piešķīrusi 11 799 mājokļu garantijas par kopējo summu 84,7 milj. *euro*. Šajās ģimenēs kopā aug vairāk kā 15 tūkst. bērni, līdz ar to šai programmai ir ietekme ne tikai uz tautsaimniecību, bet arī Latvijas valsts drošību kopumā.Paredzētā rīcība noteikumu projekta ietvaros, nodrošinot iepriekš minēto Ekonomikas ministrijas plānoto pasākumu īstenošanu, nerada papildu administratīvo slogu.  |
| 3. | Administratīvo izmaksu monetārs novērtējums | Noteikumu projektā paredzētās rīcības tiks īstenotas apstiprinātā valstspamatbudžeta ietvaros. Atsevišķs administratīvo izmaksu aprēķins par projektu netiek veikts.  |
| 4. | Atbilstības izmaksu monetārs novērtējums | Noteikumu projekta ietekmē nerodas atbilstības prasības ne fiziskām ne juridiskām personām, līdz ar to, šāds aprēķins netika veikts. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Iekšlietu ministrija, Pilsonības un migrācijas lietu pārvalde, Valsts drošības dienests, akciju sabiedrība “Attīstības finanšu institūcija Altum”.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. Noteikumu projekta izpilde notiks esošo pārvaldes funkciju ietvaros. |
| 3. | Cita informācija  | Nav. |

Ekonomikas ministrs R.Nemiro

Vīza:

Valsts sekretārs Ē.Eglītis

J.Vilnis, 67013124

Juris.Vilnis@em.gov.lv

1. Sīkāk ar informāciju var iepazīties 2019.gada 16.maijā Valsts kancelejā saņemtajā Valsts kontroles ziņojumā par finanšu revīziju rezultātiem, kas ar Ministru prezidenta 2019.gada 31.maija rezolūciju Nr.7.8.5./2019-DOC-1058-931 nodots visiem ministriem, lai nodrošinātu ziņojumā minēto ieteikumu ieviešanu noteiktajos termiņos. [↑](#footnote-ref-1)
2. Ministru kabineta 2015.gada 9.jūnija noteikumi Nr.284 “Valsts pamatbudžeta programmas “Ekonomikas attīstības programma” finanšu līdzekļu izmantošanas kārtība” 2.punkts. [↑](#footnote-ref-2)
3. Sīkāk ar informāciju var iepazīties *Informatīvajā ziņojumā par Imigrācijas likuma 23.panta pirmās daļas 3., 28., 29., 30. un 31.punktā paredzēto noteikumu īstenošanas gaitu un rezultātiem*, kas tika izskatīts Ministru kabineta 2019.gada 15.janvāra sēdē (TA-2722, prot.Nr.2 64.§), <http://tap.mk.gov.lv/lv/mk/tap/?pid=40467991> [↑](#footnote-ref-3)
4. [*Imigrācijas likuma*](https://likumi.lv/ta/id/68522-imigracijas-likums) 23.panta astotā daļa

*Ārzemnieka veikto maksājumu šā panta pirmās daļas 28., 29., 30. un 31.punktā noteiktajos gadījumos, kā arī 7.3daļā noteiktajā gadījumā ieskaita valsts pamatbudžeta programmai "Ekonomikas attīstības programma" atvērtajā valsts pamatbudžeta izdevumu kontā Valsts kasē un uzskaita kā iestādes citus pašu ieņēmumus. Maksājums ir vienreizējs un netiek atmaksāts, izņemot Ministru kabineta noteikumos minētos gadījumus.*

Ministru kabineta 2010.gada 21.jūnijā noteikumu Nr.564 “Uzturēšanās atļauju noteikumi” 1.9.apakšpunkts un 73.21.apakšpunkts

*Gadījumi, kad ārzemniekam atmaksā* [*Imigrācijas likuma*](https://likumi.lv/ta/id/68522-imigracijas-likums) *23.panta pirmās daļas 28., 29., 30. un 31.punktā minēto valsts budžetā samaksāto summu.* [↑](#footnote-ref-4)
5. <https://likumi.lv//ta/id/304868?&search=on> [↑](#footnote-ref-5)